न्यूनतम तापमान दो डिग्री बढ़ने से दिन में महसूस हुई गर्मी, रात में ठंड कम
राजधानी रायपुर सहित राज्य के कई शहरों में रात के तापमान में हल्की सी बढ़ोतरी हो गई है। इस वजह से पिछले दिनों की तुलना में ठंड थोड़ी सी कम हुई है लेकिन इसके बावजूद ज्यादातर हिस्सों में शीतलहर बनी हुई है। रायपुर में न्यूनतम तापमान 12 डिग्री दर्ज किया गया। यह सामान्य के बराबर है। मौसम विज्ञानियों ने संभावना जताई है कि अगले एक-दो दिन मौसम स्थिर रहेगा।
हवा की दिशा में मामूली सा बदलाव आया है। दिशा अभी उत्तर और उत्तर-पूर्वी है। इस वजह से दिन और रात के तापमान में वृद्धि हुई है। राजधानी में रविवार को न्यूनतम तापमान 10.7 डिग्री दर्ज किया गया था। आज यह बढ़कर 12 डिग्री पहुंच गया। यानी तापमान में एक डिग्री से ज्यादा की बढ़ोतरी हो गई है। इस वजह से दिन में थोड़ी गर्मी महसूस हुई और रात को भी पहले की तरह ठंड नहीं लगी। राज्य के उत्तरी हिस्से में आज भी कड़ाके की ठंड पड़ी। यहां लगातार तीसरे दिन शीतलहर चली। खासकर अंबिकापुर, पेंड्रारोड में तापमान छह से आठ डिग्री रहा। दोनों जगह यह सामान्य से लगभग दो डिग्री तक कम दर्ज किया गया। हालांकि तापमान में करीब तीन डिग्री की बढ़ोतरी हो गई है। फिर भी यहां शीतलहर की स्थिति बनी हुई है। रायपुर संभाग के दुर्ग में शीतलहर चल रही है। यहां न्यूनतम तापमान सामान्य से पांच डिग्री नीचे चला गया है। लालपुर मौसम केंद्र के सहायक मौसम विज्ञानी एम. गोपाल राव के अनुसार फिलहाल अगले दो दिनों तक आकाश साफ रहेगा। मौसम में किसी तरह के बदलाव की संभावना नहीं है। न्यूनतम तापमान 12 डिग्री के आसपास रहने की संभावना है।
कहां-कितना न्यूनतम तापमान
शहर - रविवार - शनिवार
रायपुर - 12.0 - 10.7
बिलासपुर - 9.4 - 8.6
पेंड्रारोड - 8.2 - 6.4
अंबिकापुर - 6.2 - 3.8
जगदलपुर - 8.5 - 7.5
दुर्ग - 8.4 - 6.6
hin_Deva hin_Deva hin_Deva hin_Deva awa_Deva awa_Deva mai_Deva mag_Deva bho_Deva awa_Deva mai_Deva